พอดีตอนนี้ทานยาคุมแบบ 21 เม็ดอยู่ค่ะ ใกล้หมดแผลแล้ว พอนับวันไป มันจะเว้น 7 วัน ตรงกับสงกรานต์ เลยจะถามว่า เราสามารถกินยาเลื่อนประจำเดือนช่วงนั้นได้มั้ยคะ มันจะมีผลอะไรกับยาคุมมั้ยเอ่ย
สวัสดีค่ะ หากต้องการคุมกำเนิด และไม่ต้องการให้มีประจำเดือนมาในช่วงสงกรานต์ ซึ่งเป็นช่วงเว้นระยะ 7 วันดังกล่าว แนะนำว่า เมื่อทานยาคุมกำเนิดถึงเม็ดที่ 21 ให้นำยาคุมกำเนิดแผงใหม่มาทานต่อเลย โดยไม่ต้องเว้นระยะ 7 วัน ซึ่งก็จะทำให้ไม่มีประจำเดือนมาค่ะ หลังจากนั้นก็ให้ทานต่อเนื่องวันละเม็ดเหมือนเดิมจนครบ 21 เม็ด แล้วเว้น 7 วันตามปกติ ซึ่งอาจทำให้มีประจำเดือนมามากได้ในช่วงหยุดทานยาแผงใหม่นี้ส่วนการนำยาเลื่อนประจำเดือนมาทาน สามารถทำได้เช่นกัน แต่ยาเลื่อนประจำเดือนจะไม่ได้ช่วยป้องกันการตั้งครรภ์ ดังนั้นหากมีเพศสัมพันธ์ในช่วงสงกรานต์หรือหลังจากนั้น ก็จะมีโอกาสที่จะตั้งครรภ์ได้